
Csehov döntéselméleti szempontból

Mi a közös az olyan egymástól viszonylag távoli jelenségekben, mint az új autókért vívott árháborúk, a dolgozók és munkáltatók közötti tárgyalások, a reklámok, a katonai konfliktusok, az aukciós licitálás, a választások/szavazások, a ma „divatos” valóságshow-k, vagy a terrorizmus? A játékelmélet és annak széleskörű alkalmazhatósága. A játékelmélet alapfogalmai a gyakorlat és a mindennapi élet talajából nőttek ki. Dolgozatunkkal egy újabb területet szeretnénk prezentálni, ahol a játékelmélet tökéletesen alkalmazható, ez pedig az irodalom. Csehov: Sirály című művét választottuk elemzésünk alapjául, nem egy újabb irodalmi elemzést és értelmezést szeretnénk nyújtani, hanem célunk a mű történetének „előállítása” a játékelmélet fogalmainak segítségével.



